বিৰোধী আৰু সমালোচকৰ প্ৰতি সদায়ে ইতিকিংসূচক আৰু গৰল সদৃশ মন্তব্য আগ বঢ়াই অহা মন্ত্ৰী হিমন্ত বিশ্ব শৰ্মাক ৰাজনৈতিক সন্ত্ৰাসবাদী আখ্যা দিছে কংগ্ৰেছ নেতা দুৰ্গাদাস বড়োৱে। কামৰূপৰ শিঙীমাৰিত হোৱা এখন নিৰ্বাচনী সভাত বড়োৱে হিমন্ত বিশ্ব শৰ্মাক ক্ষুৰধাৰ সমালোচনাৰে থকাসৰকা কৰে।
হিমন্ত বিশ্ব শৰ্মাৰ বিভিন্ন সময়ৰ স্ববিৰোধ স্থিতি আৰু মন্তব্যবোৰৰ যথাৰ্থতাৰ ওপৰতো প্ৰশ্ন কৰে বড়োৱে। তেওঁ দল আৰু স্থিতি সলনি হ'লেই মন্তব্যবোৰ সলনি হয় আৰু আক্ৰমণৰ লক্ষ্য সলনি হয় বুলি কয়।
"হিমন্তই আজি কোৱা কথাবোৰ সত্য নে তিনি বছৰ আগতে কোৱা কথাবোৰ সত্য?" দুৰ্গাদাস বড়োৰ প্ৰশ্ন।
আনহাতে কংগ্ৰেছ নেতাজনে হিমন্তক ৰাজনৈতিক সন্ত্ৰাসবাদী বুলি স্পষ্টকৈ অভিহিত কৰে।
"উগ্ৰবাদীসকলক যেনেকৈ ইংৰাজীত টেৰৰিষ্ট বুলি কোৱা হয়, সেইদৰে হিমন্ত বিশ্ব হৈছে অসম তথা উত্তৰ-পূৰ্বাঞ্চলৰ 'পলিটিকেল টেৰৰিষ্ট' অৰ্থাৎ ৰাজনৈতিক সন্ত্ৰাসবাদী।" দুৰ্গা বড়োৱে কয়।
উল্লেখযোগ্য যে যোৱা বিধানসভা নিৰ্বাচনৰ আগে আগে অগপ এৰি বিজেপিত যোগদান কৰা দুৰ্গাদাস বড়োৱে আজি দলটোৰ হৈ কামৰূপৰ শিঙীমাৰিত পঞ্চায়ত নিৰ্বাচনৰ প্ৰচাৰ চলাইছিল। বড়োৱে প্ৰচাৰসভাত উপস্থিতসকলক উদ্দেশ্যি উদাত্ত ভাষণ দিয়ে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
